《台城路》
清代·吴藻

两三闲屋临湖岸，青山对人如笑。十里莺花，半床书画，仙吏合居蓬岛。

幽栖最好。好问讯林逋，结邻苏小。面面轩窗，水风开掩客寻到。

波光一碧万顷，看屏前镜里，时度云鸟。红压阑干，绿侵帘幌，地近马塍春早。

闲吟未了。听兰桨歌来，玉骢嘶杳。陶洗诗襟，乱丝丛笛闹。

作者简介：吴藻（1799～1862），女，清代著名女曲作家、词人，字苹香，自号玉岑子，浙江仁和（今杭州）人，祖籍安徽黟县。幼而好学，长则肆力于词，又精绘事，自绘饮酒读骚图，又题饮酒读骚图曲。著有《花帘词》一卷、《香南雪北词》一卷、《饮酒读骚图曲》（又名《乔影》）、《花帘书屋诗》等。